cyanic-selkie/wikianc huggingface dataset:
ปากใบ
ปากใบ (stomata) คือรูที่อยู่ระหว่างเซลล์คุม (guard cell) ที่ควบคุมการเปิดปิดของปากใบ ปากใบมีหน้าที่เป็นทางเข้าออกของน้ำและคาร์บอนไดออกไซด์ซึ่งปากใบของพืชส่วนใหญ่อยู่ล่างผิวใบเพราะพืชสังเคราะห์ด้วยแสงได้ดีในช่วงที่มีแสงแดดมาก ปากใบจึงต้องอยู่ด้านล่างเพื่อป้องกันการสูญเสียน้ำออกทางปากใบ นอกจากนี้ ผิวใบด้านบนยังมี ไขมันเคลือบอยู่หนาแน่นซึ่งช่วยลดการคายน้ำออกจากทางปากใบได้
วอลเลย์บอลชายทีมชาติบัลแกเรีย
วอลเลย์บอลชายทีมชาติบัลแกเรีย (Мъжки национален отбор по волейбол на България) เป็นทีมชาติของประเทศบัลแกเรีย ทีมนี้ได้รับการบริหารโดยสหพันธ์วอลเลย์บอลบัลแกเรีย และเป็นส่วนหนึ่งในการแข่งขันวอลเลย์บอลระดับนานาชาติ
ผลงานทีมล่าสุดสามารถคว้าอันดับที่ 3 จาก 3 รายการ คือวอลเลย์บอลชายชิงแชมป์โลก 2006, วอลเลย์บอลชายเวิลด์คัพ 2007 และวอลเลย์บอลชายชิงแชมป์ยุโรป 2009
สโมสรฟุตบอลแมนเชสเตอร์ยูไนเต็ดในฤดูกาล 1973–74
ฤดูกาล 1973–74 เป็นฤดูกาลที่ 72 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 29 ติดต่อกันในดิวิชัน 1 ซึ่งเป็นฤดูกาลแรกแบบเต็มฤดูกาลของผู้จัดการทีมทอมมี โดเชอร์ตี อดีตผู้จัดการทีมเชลซี ซึ่งได้รับการแต่งตั้งเมื่อเดือนธันวาคมที่ผ่านมาหลังจากการปลดออกจากตำแหน่ง แฟรงค์ โอ ฟาร์เรลล์ เพียง 6 ฤดูกาลหลังจากคว้าแชมป์ยูโรเปียนคัพ ยูไนเต็ดก็ตกชั้น หมายความว่าพวกเขาตกชั้นสู่ดิวิชัน 2 เป็นครั้งแรกนับตั้งแต่ปี ค.ศ. 1938
จอร์จ เบสต์ได้กลับมาลงสนามในช่วงสั้นๆ แต่ได้เล่นเกมสุดท้ายให้กับสโมสรในวันปีใหม่ และสัญญาของเขาถูกยกเลิกในฤดูกาลถัดมาหลังจากอยู่ที่โอลด์แทรฟฟอร์ดมากว่าทศวรรษ
โดเชอร์ตีมีความคิดที่ไม่ธรรมดาในการแต่งตั้งผู้รักษาประตูอเล็กซ์ สเต็ปนีย์ เป็นผู้ยิงจุดโทษของทีม หลังจากผ่านไป 12 นัด สเต็ปนีย์ยิงจุดโทษได้ 2 ประตู ซึ่งทำให้เขาเป็นผู้ทำประตูสูงสุดร่วมของสโมสร
ยูไนเต็ดเริ่มต้นฤดูกาลด้วยชัยชนะ 2 จาก 3 นัดแรก แต่จากนั้นก็เก็บชัยชนะได้เพียง 4 นัดจาก 20 นัดในลีกระหว่างเดือนกันยายนถึงมีนาคม ชัยชนะในช่วงท้ายฤดูกาลทำให้โอกาสในการอยู่รอดของพวกเขาเพิ่มขึ้น แต่ยูไนเต็ดก็สะดุดลงเมื่อฤดูกาลใกล้จะสิ้นสุดลง ใน 2 นัดสุดท้ายของฤดูกาลยูไนเต็ดสามารถอยู่รอดได้ด้วยการชนะในบ้านของพวกเขากับคู่ปรับร่วมเมืองอย่างแมนเชสเตอร์ซิตีและสโตกซิตีเท่านั้น ในกรณีที่ยูไนเต็ดแพ้ทั้งสองนัดหมายความว่าพวกเขาจะต้องตกชั้น
ผู้ทำประตูชัยให้แมนเชสเตอร์ซิตี ในเกมนัดสุดท้ายของยูไนเต็ดคือเดนิส ลอว์ อดีตกองหน้าของยูไนเต็ดในยุคทอง ซึ่งยิงด้วยการตอกส้นในนาทีที่ 81 เขาไม่ฉลองการยิงประตู และถูกเปลี่ยนตัวออกหลังจากนั้นไม่นาน ประตูนี้ทำให้แฟน ๆ แมนเชสเตอร์ยูไนเต็ด บุกลงไปในสนาม ซึ่งทำให้ผู้ตัดสินต้องหยุดการแข่งขันในนาทีที่ 85 หลังจากตรวจสอบแล้ว ฟุตบอลลีกตัดสินใจว่าผลการแข่งขันควรคงอยู่
น้ำฝน โกมลฐิติ
น้ำฝน โกมลฐิติ  อดีตนักแสดงหญิงและนางแบบชาวไทย
ประวัติ
น้ำฝน โกมลฐิติ เกิดเมื่อวันที่ 21 เมษายน พ.ศ. 2514 เป็นบุตรคนสุดท้อง ในจำนวนพี่น้อง 3 คน หนึ่งในนั้นคือ กวาง กมลชนก โกมลฐิติ นักแสดงหญิงและนางแบบ สำเร็จการศึกษาปริญญาโท คณะพัฒนาสังคม เอกวิเคราะห์ สถาบันบัณฑิตพัฒนบริหารศาสตร์ (นิด้า)  และปริญญาตรี คณะนิติศาสตร์ มหาวิทยาลัยธรรมศาสตร์ เข้าวงการโดยการแสดงละครดังหลายเรื่อง อาทิ นายฮ้อยทมิฬ,  สุดสายป่าน ทางช่อง 7 และผลงานเรื่องสุดท้าย  “แท็กซี่ที่รัก” ช่อง 3 จากนั้นเธอก็หายเงียบไปจากวงการฯ กลับมาอีกทีประกาศแต่งงานกับแฟนหนุ่ม “เดวิด คอร์นเนอร์” ชาวอเมริกัน มีบุตรชายด้วยกัน 2 คน
งานเพลง
เพลงประกอบละครสุดสายป่าน
เพลงประกอบละครนายฮ้อยทมิฬ
ความดันสถานะเสื่อมของอิเล็กตรอน
ความดันสถานะเสื่อมของอิเล็กตรอน หรือ ความดันดีเจเนอเรซีของอิเล็กตรอน (electron degeneracy pressure) เป็นผลสืบเนื่องมาจากหลักการกีดกันของเพาลี ซึ่งกล่าวว่า เฟอร์มิออนสองตัวไม่สามารถอยู่ในสถานะควอนตัมเดียวกันในเวลาเดียวกัน แรงที่เกิดขึ้นจากความดันนี้กำหนดขีดจำกัดขอบเขตที่สสารจะสามารถถูกบีบอัดเข้าด้วยกันโดยไม่กลายเป็นดาวนิวตรอนหรือหลุมดำ แรงดังกล่าวนับว่ามีความสำคัญอย่างมากต่อฟิสิกส์ดาราศาสตร์ เนื่องจากอธิบายการมีอยู่ของดาวแคระขาว
เมื่ออิเล็กตรอนถูกบีบอัดเข้าใกล้กันมากเกินไป อนุภาคที่แยกออกไปจะทำให้มันต้องมีระดับพลังงานที่เปลี่ยนไปเช่นกัน ในการเพิ่มอิเล็กตรอนอีกอนุภาคหนึ่งให้กับปริมาตรที่ให้มาจะต้องมีการเพิ่มระดับพลังงานของอิเล็กตรอนเพื่อสร้างพื้นที่ว่าง และปัจจัยดังกล่าวเป็นพลังงานซึ่งบีบอัดวัสดุซึ่งอยู่ในรูปของแรงดัน
ความดันสถานะเสื่อมของอิเล็กตรอนในวัตถุสามารถคำนวณได้จาก
โดยที่ h คือ ค่าคงตัวของพลังค์ m_{\rm e} คือ มวลของอิเล็กตรอน m_{\rm p} คือ มวลของโปรตอน \rho คือ ความหนาแน่น และ  คือ อัตราส่วนของจำนวนอิเล็กตรอนต่อจำนวนโปรตอน (เมื่อพลังงานอนุภาคเพิ่มขึ้นถึงระดับสัมพัทธภาพ จำเป็นต้องใช้สูตรที่ดัดแปลง)
ความดันสถานะเสื่อมของอิเล็กตรอนจะช่วยยับยั้งการยุบตัวเนื่องจากแรงโน้มถ่วงของดาวฤกษ์ หากว่ามวลของมันต่ำกว่าขีดจำกัดจันทรเศขร (1.38 เท่าของมวลดวงอาทิตย์ ) แรงดันดังกล่าวจะป้องกันมิให้ดาวแคระขาวสลายตัว ดาวฤกษ์ซึ่งมีมวลเกินกว่านี้และไม่มีเชื้อเพลิงนิวเคลียร์ที่สามารถใช้การได้อยู่จะเกิดการยุบตัวลงต่อไปจนกลายเป็นดาวนิวตรอนหรือหลุมดำ เนื่องจากความดันสถานะเสื่อมที่ได้จากอิเล็กตรอนไม่อาจสู้แรงดึงดูดเนื่องจากความโน้มถ่วงได้
บันทึกเหตุการณ์
บันทึกเหตุการณ์ (Chronicle) คือเอกสารทางประวัติศาสตร์ที่ระบุข้อเท็จจริงหรือเหตุการณ์ที่ได้เกิดขึ้นในอดีตตามลำดับเวลา มีการกล่าวถึงเหตุการณ์สำคัญและเหตุการณ์ในท้องถิ่นเท่า ๆ กันตามทัศนะของผู้บันทึก จึงต่างจากประวัติศาสตร์และเรื่องเล่าที่เลือกกล่าวถึงเฉพาะบางเหตุการณ์และไม่เน้นตัวผู้เขียนหรือผู้แต่งเรื่อง
ผู้บันทึกเหตุการณ์อาจได้รับข้อมูลมาหลากหลายแบบ ทั้งประสบมาด้วยตนเอง มีผู้อยู่ในเหตุการณ์มาเล่าให้ฟัง หรือแม้แต่ได้ฟังจากที่เล่าต่อ ๆ กันมา
หนังสือบันทึกเหตุการณ์ภาษาอังกฤษที่สำคัญคือ "บันทึกเหตุการณ์ของชาวแองโกล-แซกซัน" ซึ่งเริ่มบันทึกภายใต้พระราชูปถัมภ์ของพระเจ้าอัลเฟรดมหาราชในคริสต์ศตวรรษที่ 9 จนสิ้นสุดการบันทึกในคริสต์ศตวรรษที่ 12 และ "บันทึกเหตุการณ์ของอังกฤษ เวลส์ และสกอตแลนด์" ที่ราฟาเอล โฮลินเชด และคณะร่วมกันเขียน
.lu
.lu เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศลักเซมเบิร์ก เริ่มใช้ครั้งแรกเมื่อ พ.ศ. 2538
ดูเพิ่ม
Toppdomän
รักอยู่ข้างเธอ
"รักอยู่ข้างเธอ" เป็นเพลงจากอัลบั้มและซิงเกิลที่ 4 ของวงบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ) โดยมีอัญชลี จงคดีกิจ มาร่วมร้อง และบรรเลงแซ็กโซโฟนโดย โก้ เศกพล อุ่นสำราญ (โก้ Mr.Saxman)
เพลง "รักอยู่ข้างเธอ" ประพันธ์เนื้อร้องโดย ขจรเดช พรมรักษา แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
การตอบรับ
เพลง "รักอยู่ข้างเธอ" ติดชาร์ตอันดับสูงสุด 6 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 จากเว็บไซต์ Gmember
Nanophyton
Nanophyton เป็นสกุลของพืชดอกที่อยู่ในวงศ์ Amaranthaceae.
ถิ่นกำเนิดของมันคือ รัสเซียทางตอนใต้ของยุโรปจนถึงมองโกเลีย
ตระกูลรักหักเหลี่ยมแค้น
ตระกูลรักหักเหลี่ยมแค้น (ฮันกึล:에덴의 동쪽; East of Eden) เป็นละครซีรีส์เกาหลีแนวดรามาจากสถานีโทรทัศน์ MBC โดยเนื้อเรื่องเล่าถึงชายผู้หนึ่งที่พ่อของ เขาถูกผู้นำของอีกตระกูลยิงตายเขาจึงแฝงกายเข้ามาในบ้านนี้เพื่อทำลายบ้านนี้โดยเฉพาะแต่เขาไม่รู้ว่าพี่ชายคนโตของบ้านนี้คือน้องชายของเขานั่นเอง
วงกลมอาร์กติก
วงกลมอาร์กติก (Arctic Circle) คือวงกลมละติจูดที่อยู่เหนือที่สุด ในบรรดา 5 วงกลมละติจูดหลักบนแผนที่โลก พื้นในในบริเวณนี้เรียกว่าอาร์กติก ด้านเหนือสุดของวงกลม มีปรากฏการณ์ที่ดวงอาทิตย์จะอยู่เหนือของฟ้าตลอดเวลาต่อเนื่องกัน 24 ชั่วโมง อย่างน้อยปีละหนึ่งครั้ง ทำให้สามารถมองเห็นดวงอาทิตย์ได้แม้ในเวลากลางคืนในช่วงอายันเหนือ  และมีปรากฏการณ์ที่ดวงอาทิตย์ลับขอบฟ้าตลอดเวลาต่อเนื่องกัน 24 ชั่วโมง อย่างน้อยปีละ 1 ครั้ง ทำให้ไม่สามารถเห็นดวงอาทิตย์ได้แม้ในเวลากลางวัน  ปรากฏการณ์เกิดขึ้นที่ขั้วโลกใต้เช่นกัน
ตำแหน่งของวงกลมอาร์กติก ไม่ใช่ตำแหน่งที่คงที่ จนถึงวันที่ ตำแหน่งอยู่ที่  เหนือเส้นศูนย์สูตร ตำแหน่งนี้ขึ้นอยู่กับการเอียงของแกนโลก ซึ่งมีค่าไม่คงที่ ผันแปรประมาณ 2 องศา ตลอด 40,000 ปีที่ผ่านมานี้ เป็นผลมาจากแรงกระทำจากการโคจรรอบโลกของดวงจันทร์ ทำให้ตำแหน่งของวงกลมอาร์กติกไม่คงที่ ผลที่ตามมาคือ ตำแหน่งของวงกลมอาร์กติกขณะนี้ขยับขึ้นไปทางเหนือ ปีละ 15 เมตร
ศัพทมูลวิทยา
คำว่า arctic มีที่มาจากศัพท์ภาษากรีกว่า ἀρκτικός (arktikos: "ใกล้หมี, ทางเหนือ") และมาจากคำว่า ἄρκτος (arktos: "หมี") อีกที
ดันเต อาลีกีเอรี
ดูรันเต เดกลี อาลีกีเอรี หรือดันเต อาลีกีเอรี หรือเรียกสั้น ๆ ว่าดันเต (Durante degli Alighieri; Dante Alighieri) (ราวกลางเดือนพฤษภาคมถึงเดือนมิถุนายน ค.ศ. 1265 - 14 กันยายน ค.ศ. 1321) ดันเต อาลีกีเอรีเป็นรัฐบุรุษ กวี และนักภาษาศาสตร์คนสำคัญของฟลอเรนซ์ในคริสต์ศตวรรษที่ 13 และ 14 ในยุคกลาง งานชิ้นที่สำคัญที่สุดคือ “ดีวีนากอมเมเดีย” (Divina Commedia) ที่เดิมชื่อ “Commedia” แต่ต่อมาเรียก “Divina” โดยโจวันนี บอกกัชโช และในที่สุดก็กลายเป็น “Divina Commedia” ซึ่งถือว่าเป็นกวีนิพนธ์ชิ้นเอกของภาษาอิตาลีและของโลก ดันเตได้รับการขนานนามในอิตาลีว่า “il Sommo Poeta” หรือ “มหากวี” และได้ชื่อว่าเป็น “บิดาแห่งภาษาอิตาลี” ดานเต เปตราก และโจวันนี บอกกัชโช รู้จักรวมกันว่า “สามมงกุฏ” (the three fountains หรือ the three crowns) บอกกัชโชเป็นคนแรกที่เขียนชีวประวัติของดันเตใน “ศาสตรนิพนธ์ในการสรรเสริญดันเต” (Trattatello in laude di Dante)
แหล่งข้อมูลอื่น
1265 1321
อำเภอฮูลูเตอเริงกานู
อำเภอฮูลูเตอเริงกานู (Daerah Hulu Terengganu) เป็นอำเภอที่ไม่ติดทะเลของรัฐตรังกานู, ประเทศมาเลเซีย โดยมีกัวลาเตอเริงกานูเป็นเมืองหลวง
เขตการปกครอง
อำเภอฮูลูเตอเริงกานูแบ่งออกเป็น 10 มูกิม ได้แก่:
เอ็มทีเอ
ตัวแทนถ่ายโอนข้อความ หรือ ตัวแทนถ่ายโอนไปรษณีย์ หรือ เอ็มทีเอ (message/mail transfer agent: MTA) หรือ ตัวถ่ายทอดไปรษณีย์ (mail relay) คือ เซิร์ฟเวอร์ซึ่งให้บริการรับส่งอีเมล ตัวอย่างโปรแกรมบริการอีเมล เช่น Sendmail, qmail, Microsoft Exchange
อาการกลัวลูกโป่ง
อาการกลัวลูกโป่ง (Balloon phobia หรือ globophobia) เป็นความกลัวต่อลูกโป่ง ซึ่งมีความกลัวต่อเสียงแตกของลูกโป่ง
โดยทั่วไปแล้ว ผู้กลัวลูกโป่งมักปฏิเสธที่จะแตะ รู้สึก หรือเข้าใกล้ลูกโป่ง โดยกลัวว่ามันจะแตก
.lv
.lv เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศลัตเวีย เริ่มใช้ครั้งแรกเมื่อ พ.ศ. 2536
ดูเพิ่ม
Toppdomän
Nanobubon
Nanobubon เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ แอฟริกาใต้
สปีชีส์ในสกุล ได้แก่:
คุณพ่อขายาว (ภาพยนตร์ พ.ศ. 2548)
คุณพ่อขายาว เป็นภาพยนตร์เกาหลีที่ออกฉายในปีค.ศ. 2005โดยดัดแปลงจากวรรณกรรมชื่อเดียวกันโดยตัวเรื่องเล่าถึงเด็กกำพร้าคน หนึ่งอายุ 17 ปีที่จู่ๆเธอก็ได้รับการอนุเคราะห์ส่งเสียค่าเล่าเรียนจากชายนิรนามคนหนึ่งโดยเขาให้เธอเขียนจดหมายถึงเขาและเขาก็จะมาหาเธอโดยให้เธอเห็นขาที่ ยาวมากของเขาเธอจึงเรียกเขาว่า คุณพ่อขายาว และหลังจากนั้นภารกิจการค้นหาคุณพ่อขายาวของเธอจึงเริ่มต้นขึ้น
เทศบาลตำบลลาดชะโด
เทศบาลตำบลลาดชะโด เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลจักราชและตำบลหนองน้ำใหญ่ อำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลลาดชะโดที่จัดตั้งขึ้นใน พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 7,557 คน
ในวันที่ 17 กุมภาพันธ์ พ.ศ. 2547 กระทรวงมหาดไทยให้ยุบสภาตำบลจักราชและสภาตำบลหนองน้ำใหญ่ รวมเข้ากับพื้นที่เทศบาลตำบลลาดชะโด จึงทำให้เขตเทศบาลครอบคลุมตำบลจักราช และตำบลหนองน้ำใหญ่ทั้งหมด
พื้นที่เทศบาลตำบลตั้งอยู่ทางทิศตะวันตกของอำเภอผักไห่ อยู่ห่างจากที่ว่าการอำเภอผักไห่ประมาณ 5.91 กิโลเมตร ศาลากลางจังหวัดพระนครศรีอยุธยาประมาณ 42.5 กิโลเมตร อยู่ห่างจากกรุงเทพมหานครประมาณ 100 กิโลเมตรตามทางรถยนต์ ตรงกลางของเขตเทศบาลมีคลองบางคี่และคลองนาคูไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 37.00 ตารางกิโลเมตร
จักรพรรดิโคอัง
จักรพรรดิโคอัง หรือ โอโฮะ ยามาโตะ ทาราชิฮิโกะ คุนิโอชิ ฮิโตะ โนะ มิโกโตะ เป็นจักรพรรดิองค์ที่ 6 แห่งราชวงศ์ญี่ปุ่นครองสิริราชสมบัติระหว่าง 392 ปีก่อนคริสตกาล – 291 ปีก่อนคริสตกาล (พ.ศ. 151-พ.ศ. 252) จักรพรรดิโคอังถูกจัดเป็นหนึ่งในเก้าจักรพรรดิในตำนานเนื่องจากเรื่องราวของพระองค์มีน้อยมากแทบจะไม่มีหลงเหลือ
จักรพรรดิโคอังขึ้นสืบราชบัลลังก์เมื่อ 392 ปีก่อนคริสตกาล(พ.ศ 151) ภายหลังจากการเสด็จสวรรคตของจักรพรรดิโคโช จักรพรรดิองค์ที่ 6 พระราชบิดาหลังจากนั้นไม่นานได้มีการประกอบพิธีราชาภิเษกที่พระราชวังหลวงเมืองนาระ
จักรพรรดิโคอังเสด็จสวรรคตเมื่อวันที่ 15 เมษายน 291 ปีก่อนคริสตกาล(พ.ศ 252) โดย จักรพรรดิโคเร ได้ขึ้นสืบราชบัลลังก์ต่อมา
-427
-291
.ly
.ly เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศลิเบีย เริ่มใช้ครั้งแรกเมื่อ พ.ศ. 2531
ดูเพิ่ม
Toppdomän
แวนเจลิส
อีแวนเจลอส โอดิซซีซ์ พาพาธานาซโซ (Evangelos Odysseas Papathanassiou กรีก: Ευάγγελος Οδυσσέας Παπαθανασίου ; 29 มีนาคม ค.ศ. 1943 – 17 พฤษภาคม ค.ศ. 2022)  นักดนตรีและนักแต่งเพลงชาวกรีก มีผลงานในแนวดนตรีอีเลกโทรนิก นิวเอจ โพรเกรสซีฟร็อก แอมเบียนต์  โดยใช้ชื่อในการแสดงว่า แวนเจลิส (Vangelis กร่อนมาจากชื่อ Evangelos ; อ่านว่า /vænˈgɛlɨs/)
ผลงานของแวนเจลิสที่มีชื่อเสียง คือดนตรีประกอบภาพยนตร์เรื่อง Chariots of Fire (ชื่อไทย: เกียรติยศแห่งชัยชนะ) ในปี พ.ศ. 2524 ซึ่งได้รับรางวัลออสการ์สาขาดนตรีประกอบภาพยนตร์ยอดเยี่ยม และดนตรีประกอบภาพยนตร์เรื่อง Blade Runner ในปี พ.ศ. 2525 และ 1492: Conquest of Paradise ในปี พ.ศ. 2535
แหล่งข้อมูลอื่น
1943
กี่
กี่ หรือ หูก เป็นเครื่องมือสำหรับทอผ้า มีหลายขนาดและชนิด แต่มีหลักการพื้นฐานอย่างเดียวกัน คือ การขัดประสานระหว่างด้ายเส้นพุ่ง และด้ายเส้นยืน จนแน่นเป็นเนื้อผ้า คล้ายกับการจักสาน แต่มีความละเอียดสูงกว่า เนื่องจากเส้นด้ายมีขนาดที่เล็ก และละเอียดกว่า
เดิมนั้นกี่ทอผ้าเป็นอุปกรณ์ที่ต้องใช้แรงงาน แต่หลังจากการปฏิวัติอุตสาหกรรม ได้เกิดเครื่องจักร สำหรับทอผ้า ซึ่งไม่ได้เรียกว่า "กี่" แต่ก็อนุโลมเรียกชื่อนี้ได้ด้วยมีคุณลักษณะพื้นฐานอย่างเดียวกัน
กี่มีด้วยกันหลายชนิด แต่ละชนิดมีวิธีการทอที่แตกต่างกัน และให้ลายผ้าที่แตกต่างกันด้วย
อามาโซนัส
อามาโซนัส (Amazonas) มาจากชื่อ Rio Amazonas หรือเป็นชื่อท้องถิ่นในภาษาโปรตุเกสและภาษาสเปนของแม่น้ำแอมะซอน อาจหมายถึง
พรรคแรงงานออสเตรเลีย
พรรคแรงงาน (Australian Labor Party, ALP) เป็นพรรคการเมืองในประเทศออสเตรเลียฝ่ายซ้ายกลาง ซึ่งเป็นหนึ่งในสองพรรคใหญ่ในการเมืองออสเตรเลีย ร่วมกับพรรคเสรีนิยมแห่งออสเตรเลียที่อยู่ฝ่ายขวากลาง
โทกูงาวะ อิเอโมจิ
โทะกุงะวะ อิเอะโมะชิ (ญี่ปุ่น: 徳川家茂]) เป็นโชกุนคนที่ 14 เกิดเมื่อวันที่ 17 กรกฎาคม ค.ศ. 1846 ที่ย่าน มินะโตะ ดำรงตำแหน่งโชกุนสืบต่อจาก โทะกุงะวะ อิเอะซะดะ เมื่อวันที่ 14 สิงหาคม 1858 ขณะอายุได้เพียง 12 ปีตลอด 8 ปีแห่งการดำรงตำแหน่งโชกุนอิเอะโมะชิต้องเผชิญภัยทั้งภายในและภายนอกโทะกุงะวะ อิเอะโมะชิถึงแก่อสัญกรรมเมื่อวันที่ 29 สิงหาคม ค.ศ. 1866 ขณะอายุได้เพียง 20 ปี 1 เดือน 12 วัน
1846 1866
วอลเลย์บอลเวิลด์กรังด์ปรีซ์ 1995
วอลเลย์บอลเวิลด์กรังด์ปรีซ์ 1995 (1995 FIVB World Grand Prix) เป็นการแข่งขันวอลเลย์บอลหญิง โดยการแข่งขันครั้งนี้จัดขึ้นเป็นครั้งที่ 3 หลังจากที่สหรัฐอเมริกาได้แชมป์เป็นครั้งแรก
แตงกวาอาร์มีเนีย
แตงกวาอาร์มีเนีย (Armenian cucumber; acur; var. flexuosus) เป็นพืชที่มีผลยาว ผอมและมีรสชาติคล้ายแตงกวา แต่เป็นสายพันธุ์หนึ่งของแตงไทย (C. melo) ซึ่งเป็นสปีชีส์ที่ใกล้เคียงกับแตงกวา (C. sativus) บางครั้งเรียกว่า แตงกวายาว แตงกวางู แตงงู  ในอินเดียเรียก kakri ในอียิปต์เรียก Atta  ในโมร็อกโกเรียก feggous หรือ fakkous ในไซปรัสเรียก φακούσι  แต่เป็นพืชคนละชนิดกับบวบ (Trichosanthes spp.)เปลือกของพืชชนิดนี้บาง สีเขียวอ่อน ไม่มีรสขม
ต้นแตงกวาอาร์มีเนียยาวประมาณ 30 - 36 นิ้วเจริญไปตามดินหรือมีค้างชอบบริเวณที่มีแดดจัดตลอดทั้งวัน ผลยาว 12-15 นิ้ว ในตะวันออกกลางมีแตงกวาอาร์มีเนียดองขายในชื่อ "Pickled Wild Cucumber"
บราซิลของเนเธอร์แลนด์
บราซิลของเนเธอร์แลนด์ (Nederlands-Brazilië) หรือมีชื่อเรียกอีกอย่างหนึ่งว่า นิวฮอลแลนด์ (New Holland; Nieuw-Holland) เป็นพื้นที่ส่วนเหนือของอาณานิคมบราซิลของโปรตุเกสที่ปกครองโดยสาธารณรัฐดัตช์ระหว่างการตั้งอาณานิคมบนทวีปอเมริกาในช่วง ค.ศ. 1630–1654 เมืองหลักของอาณานิคมนิวฮอลแลนด์ได้แก่ เมืองหลวงเมาริตส์สตัด (ปัจจุบันเป็นส่วนหนึ่งของเมืองเรซิฟี), เฟรเดอริกสตัต (โจเอาเปสโซอา), นีวอัมสเตอร์ดัม (นาตาล), เซนต์หลุยส์ (เซาลูอีส), เซากริสตอเวา, ฟอร์ตสโคเนินบอร์ค (โฟร์ตาเลซา), ซีรีญาเอย์ และโอลิงดา
ไทรเซราทอปส์
ไทรเซราทอปส์ (triceratops) เป็นสกุลไดโนเสาร์กินพืชที่สูญพันธุ์แล้วที่ปรากฏครั้งแรกในช่วงปลาย Maastrichtian ในยุคครีเทเชียสตอนปลาย ประมาณ 68 ล้านปีก่อนในบริเวณที่ปัจจุบันคืออเมริกาเหนือ มันเป็นหนึ่งในไดโนเสาร์ตัวสุดท้ายในจำพวกไดโนเสาร์ไม่ใช่นก (non-avian dinosaur) และสูญพันธุ์ในเหตุการณ์การสูญพันธุ์ยุคครีเทเชียส–พาลีโอจีนเมื่อ 66 ล้านปีก่อน ชื่อ triceratops ซึ่งมีความหมายตรงตัวว่า 'หน้าสามเขา' มาจากศัพท์ภาษากรีกโบราณว่า trí- หมายถึง 'สาม', kéras  หมายถึง 'เขา' และ ṓps  หมายถึง 'หน้า'
ไทรเซราทอปส์มีกระโหลกที่มีเขา 3 เขา แถบริมกระดูกขนาดใหญ่ และร่างกายขนาดใหญ่ที่เดินสี่ขา โดยเป็นหนึ่งในไดโนเสาร์ที่ใหญ่ที่สุด ซึ่งมีความยาวถึง 9 m และหนัก {{convert|12|MT|ST} ไทรเซราทอปส์มักแสดงร่วมกับหรือเป็นเหยื่อของไทแรนโนซอรัส ถึงแม้ว่ายังไม่มีความแน่ใจว่าทั้งสองตัวนี้เคยสู้กันเหมือนที่พิพิธภัณฑ์จัดแสดงหรือตามภาพยอดนิยมหรือไม่ก็ตาม การใช้งานของแถบริมกระดูกและเขาสามกันบนหัวยังคงเป็นที่ถกเถียง ในอดีต เขานี้ถูกมองเป็นอาวุธป้องกันนักล่า แต่ในช่วงล่าสุดได้ตีความว่าคุณสมบัตินี้มักใช้ในการระบุสปีชีส์ หาคู่ และแสดงความเป็นใหญ่ เหมือนกับเขากวางและกีบเท้าในปัจจุบัน
ไทรเซราทอปส์ เป็นหนึ่งในไดโนเสาร์และเซราทอปซิด (ceratopsid) ที่เป็นที่รู้จักมากที่สุด และมักถูกนำเสนอในภาพยนตร์, แสตมป์ และสื่ออื่น ๆ
ขนาด
มีการประมาณการว่า ไทรเซราทอปส์ มีความยาวประมาณ 7.9 to 9 m สูง 2.9 to 3.0 m และมีน้ำหนัก 6.1 to 12.0 MT ลักษณะที่โดดเด่นที่สุดในกลุ่มสัตว์บนพื้นดินคือกะโหลกขนาดใหญ่ มีการประมาณการว่าถ้าประกอบได้สมบูรณ์ กะโหลกที่ใหญ่ที่สุด (ตัวอย่าง MWC 7584 อดีตมีรหัสเป็น BYU 12183) จะมีความยาวประมาณ 2.5 m และอาจมีความยาวถึงหนึ่งในสามของทั้งตัว ตัวอย่าง T. horridus ที่มีชื่อว่าเคลซี  (Kelsey) มีความยาว 24 ft ที่มีกะโหลกขนาด 6.5 ft สูงประมาณ 7.5 ft และทางสมาคมแบล็กฮิลส์ (Black Hills institute) ประมาณการว่ามีน้ำหนักเกือบ 6 MT ส่วนเกรกอรี เอส. พอล ประมาณการ ไทรเซราทอปส์ ว่ามีความยาว 8 m และอาจมีน้ำหนัก 9 MT
การพรรณนา
ไทรเซราทอปส์ เป็นฟอสซิลประจำรัฐเซาท์ดาโคตา และเป็นไดโนเสาร์ทางการของรัฐไวโอมิง ใน ค.ศ. 1942 ชาลส์ อาร์. ไนต์ได้วาดภาพการเผชิญหน้าระหว่าง ไทแรนโนซอรัส กับ ไทรเซราทอปส์ ที่พิพิธภัณฑ์ประวัติศาสตร์ธรรมชาติฟีลด์ของสมาคมเนชั่นแนล จีโอกราฟิก จัดตั้งให้พวกมันเป็นศัตรูในจินตนาการยอดนิยม Bob Bakker นักบรรพชีวินวิทยา กล่าวว่า การจินตนาการความเป็นศัตรูระหว่างไทแรนโนซอรัสกับไทรเซราทอปส์นั้น "ไม่มีการจับคู่ระหว่างนักล่าและเหยื่อชนิดใดที่น่าเร้าใจไปกว่าสิ่งนี้ เป็นการเหมาะสมอย่างยิ่งที่ศัตรูตัวฉกาจสองตัวดำเนินชีวิตตามวิวัฒนาการของการต่อสู้ในวันสุดท้ายของสมัยสุดท้ายของยุคไดโนเสาร์"
เอเชียนเกมส์ฤดูหนาว
เอเชียนเกมส์ฤดูหนาว (Winter Asian Games) จัดการแข่งขันทุก ๆ 4 ปี เช่นเดียวกับเอเชียนเกมส์ กีฬาฤดูหนาวจะจัดขึ้นในภูมิประเทศที่เป็นน้ำแข็งหรือหิมะ เช่น สเก็ตน้ำแข็งและสกี จำนวนประเทศที่มีส่วนร่วมในกีฬาเอเชียนเกมส์ฤดูหนาวน้อยกว่าเอเชียนเกมส์ฤดูร้อน(เอเชียนเกมส์) ด้วยเหตุผลชัดเจนของสภาพภูมิประเทศ และประเทศส่วนใหญ่อยู่ใกล้เส้นศูนย์สูตร ซึ่งไม่มีโอกาสที่จะเข้าถึงการฝึกกีฬาฤดูหนาว การแข่งขันเอเชียนเกมส์ฤดูหนาวจัดโดยสภาโอลิมปิกแห่งเอเชีย (Olympic Council of Asia - OCA) ภายใต้การดูแลของคณะกรรมการโอลิมปิกสากล (International Olympic Committee - IOC) โดยมีการจัดครั้งแรกที่เมืองซัปโปะโระ เกาะฮอกไกโด  ประเทศญี่ปุ่น
ลิซ โรส
ลิซ โรส (Liz Rose) เป็นนักแต่งเพลงคันทรีชาวอเมริกัน เป็นที่รู้จักจากการร่วมทำเพลงกับเทย์เลอร์ สวิฟต์ เธอได้แต่งเพลงและซิงเกิลต่าง ๆ ร่วมกับสวิฟต์จำนวนกว่า 20 เพลง เช่น "ไวต์ฮอร์ส" "เทียร์ดรอปส์ออนมายกีตาร์" และ "ยูบีลองวิทมี" ซึ่งทำให้เธอได้รับรางวัลแกรมมีรวมกับสวิฟต์ในปี ค.ศ. 2010
ประวัติ
ลิซ โรส เกิดที่แดลลัส รัฐเท็กซัส และเติบโตในเออร์วิง รัฐเท็กซัส จากนั้นโรสย้ายไปอยู่แนชวิลล์ รัฐเทนเนสซี กับอดีตสามี จอห์นนี โรส และเริ่มแต่งเพลงให้เพื่อน หนึ่งในเพลงที่เธอแต่งคือ "เอลิซาเบธ" ขับร้องโดยบิลลี กิลแมน ในปี ค.ศ. 2003 แกรี อัลลัน นำเพลง "ซองส์อะเบาต์เรน" ที่โรสแต่ง (ร่วมกับแพต แม็กลาฟลิน) ขึ้นชาร์ตเพลงคันทรีในยี่สิบอันดับแรก
โรสยังคงร่วมแต่งเพลงกับสวิฟต์ลงอัลบั้มที่สอง เฟียร์เลส เมื่อปี ค.ศ. 2008 โดยร่วมแต่งเพลง "ไวต์ฮอร์ส" "ยูบีลองวิทมี" และเพลง "เฟียร์เลส" เพลง "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยมในปี ค.ศ. 2010 ขณะที่เพลง "ยูบีลองวิทมี" ได้เข้าชิงรางวัลสาขาเพลงแห่งปี
ในอัลบั้ม เรด อัลบั้มที่สี่ของสวิฟต์ โรสร่วมแต่งหนึ่งเพลง คือ "ออลทูเวลล์"
วิทยาสถานปัจเจกวิทยากัมพูชา
วิทยาสถานปัจเจกวิทยากัมพูชา (វិទ្យាស្ថានបច្ចេកវិទ្យាកម្ពុជា วิทฺยาสฺถานบจฺเจกวิทฺยากมฺพุชา, INSTITUT DE TECHNOLOGIE DU CAMBODGE, Institute of Technology of Cambodia; ITC) เป็นสถาบันอุดมศึกษาทางด้านเทคโนโลยีซึ่งตั้งในปี ค.ศ. 1964 ซึ่งเป็นผลจากความร่วมมือกันระหว่างกัมพูชาและสหภาพโซเวียต ขณะนั้น ใช้ชื่อว่า วิทยาสถานปัจเจกเทศชั้นสูงมิตรภาพเขมรโซเวียต (វិទ្យាស្ថានបច្ចេកទេសជាន់ខ្ពស់មិត្តភាពខ្មែរសូវៀត; Institut Technique Suprieur de l' Amiti Khmero- Sovietique, Higher Technical Institute of Khmer Soviet Friendship) จนถึงปัจจุบันผลิตบุคคลากรไปแล้วกว่าหนึ่งหมื่นคนแล้ว ซึ่งโดยมากมักจะทำงานทางด้านเศรษฐกิจ และ โครงสร้างพื้นฐานทางสังคม
ในปี ค.ศ. 1993 หลังจากสหภาพโซเวียดล่มสลายแล้ว ทางสถาบันได้มีความร่วมมือกันกับรัฐบาลฝรั่งเศสแทนในการปรับปรุงสภาพของสถานบันใหม่ ทั้ง ระบบการบริหาร ระบบการเงิน การเรียนการสอน และการพัฒนาบุคคลกร ในปัจจุบันทางสถาบันได้มีความร่วมมือกับองค์กรต่าง ๆ ดังนี้คือ
คณะ
วิทยาสถานปัจเจกวิทยากัมพูชามีคณะทั้งหมด 5 คณะ ได้แก่
การวิจัย
ปัจจุบันทางสถาบันมีบุคคลากรในระดับปริญญาเอกประมาณ 20 คน และทำการวิจัยในสาขาต่าง ๆ ดังนี้
ไทเก๊ก หมัดเล็กเหล็กตัน
ไทเก๊ก หมัดเล็กเหล็กตัน (Tai Chi 0) เป็นภาพยนตร์ฮ่องกงแนวกังฟู-กำลังภายในจากปี ค.ศ. 2012 กำกับโดย สตีเฟ่น ฟุง ภาพยนตร์เรื่องนี้เป็นภาคต่อของ ไทเก๊ก หมัดเล็กเหล็กตัน ภาค 2 นำแสดงโดย ,เหลียง เจียฮุย, แองเจลาเบบี, เผิง อวี๋เยี่ยน
จิม ทอมป์สัน
จิม ทอมป์สัน หรือชื่อเต็ม เจมส์ แฮร์ริสัน วิลสัน ทอมป์สัน (James Harrison Wilson Thompson; 21 มีนาคม ค.ศ. 1906 — ค.ศ. 1967) เป็นนักธุรกิจชาวอเมริกัน ที่มีชื่อเสียงจากการทำธุรกิจผ้าไหมในประเทศไทย และก่อตั้งบริษัทซึ่งมีชื่อเดียวกับเขาเองขึ้น เพื่อรองรับกิจการค้าผ้าไหมดังกล่าว เขาหายตัวไปจากโรงแรม บนแคเมอรอนไฮแลนด์ รัฐอิโปห์ ประเทศมาเลเซีย โดยไม่มีใครทราบเหตุการณ์ที่แน่ชัดว่าเกิดอะไรขึ้นกับเขา
ประวัติ
จิม ทอมป์สันเกิดเมื่อ ค.ศ. 1906 ในเมืองกรีนวิลล์ รัฐเดลาแวร์ สหรัฐอเมริกา เข้าศึกษาระดับมัธยมในเมืองวิลมิงตัน และจากนั้นเข้าโรงเรียนประจำ เซนต์พอล และมหาวิทยาลัยพรินซ์ตัน ระหว่างปี ค.ศ. 1924–28 แม้ว่าเขาจะสนใจด้านศิลปะ แต่ก็เลือกที่จะเป็นสถาปนิก และศึกษาต่อด้านสถาปัตยกรรมจากมหาวิทยาลัยเพนซิลเวเนีย เมื่อจบการศึกษาได้ทำงานด้านสถาปัตยกรรมในมหานครนิวยอร์ก กระทั่ง ค.ศ. 1940
ในระหว่างนั้นได้เกิดสงครามขึ้นในยุโรป จิมจึงอาสาสมัครเข้าเป็นทหารในกองทัพบกของสหรัฐอเมริกา ซึ่งนับเป็นจุดพลิกผันที่สำคัญในชีวิตของเขา ในช่วงสงครามโลกครั้งที่สอง จิมได้รับมอบหมายให้เป็นเจ้าหน้าที่ในสำนักงานด้านยุทธศาสตร์ (Office of Strategic Services -- OSS) ก่อนจะมีการเปลี่ยนแปลงเป็นสำนักข่าวกรองกลาง (Central Intelligence Agency หรือ CIA) ทำให้เขามีโอกาสเดินทางไปหลายที่ทั่วโลก โดยเขาได้รับมอบหมายให้ทำงานกับกองทัพฝรั่งเศสในแอฟริกาตอนเหนือ โดยมีกำหนดจะส่งเขาไปยังอิตาลี ฝรั่งเศส และเอเชียด้วย ทั้งนี้จิมได้ฝึกฝนเรียนรู้เกี่ยวกับการเอาตัวรอดในป่ามาเป็นอย่างดี
จิมมากรุงเทพฯ เป็นครั้งแรก เมื่อเดือนกันยายน ค.ศ. 1945 ในช่วงปลายของสงครามโลกครั้งที่สอง ภารกิจเดิมของจิมในตะวันออกไกลก็คือ โดดร่มลงในภาคตะวันออกเฉียงเหนือของไทย เพื่อต่อต้านกองทัพญี่ปุ่น แต่เมื่อสหรัฐทิ้งระเบิดปรมาณูลงที่ญี่ปุ่น ภารกิจของจิมจึงเปลี่ยนไป เขาต้องรีบมุ่งหน้าสู่กรุงเทพฯ โดยตรง และเมื่อสงครามสิ้นสุดลง เขาได้รับตำแหน่งหัวหน้าสถานียุทธศาสตร์ในกรุงเทพ และมีหน้าที่ฟื้นฟูสถานเอกอัครทูตสหรัฐอเมริกาขึ้นใหม่ นอกจากนี้เขายังหลงใหลในชีวิตชนบทของไทย ทำให้เขาใช้ชีวิตในประเทศไทยต่อไป
กิจการผ้าไหม
ในปี ค.ศ. 1946 จิมปลดประจำการจากกองทัพ แต่เขายังคงใช้ชีวิตอยู่ในเมืองไทย โดยวางโครงการที่จะทำอาชีพใหม่ ขณะเดียวกันก็ได้ทำงานปรับปรุงโรงแรมโอเรียลเต็ลที่มีชื่อเสียงที่สุดของกรุงเทพฯ ในสมัยนั้น ระหว่างอาศัยในเมืองไทย จิมได้เดินทางไปหลายที่ในภาคอีสาน และมีความสนใจอย่างยิ่งในอุตสาหกรรมการเลี้ยงไหมในครัวเรือน ซึ่งในเวลานั้นการทอผ้าไหมซบเซาไปมาก เนื่องจากเป็นภาวะหลังสงคราม ขณะเดียวกันการทอผ้าด้วยเครื่องจักรอุตสาหกรรมที่มีต้นทุนถูกกว่า และผลิตได้มากกว่า เริ่มเป็นที่นิยมกันทั่วไป กล่าวกันว่าในเวลานั้นมีช่างทอผ้าเพียงไม่กี่รายเท่านั้นที่ยังคงปลูกหม่อน เลี้ยงไหม ย้อมด้าย ทอผ้าใต้ถุนบ้าน
เมื่อกลับมากรุงเทพฯ จิมก็พยายามสืบหาอุตสาหกรรมไหมไทย และรวบรวมตัวอย่างผ้าไหมไทยเท่าที่จะหาได้ ทั้งยังได้ปรึกษามิตรสหาย และเปรียบเทียบกับตัวอย่างในพิพิธภัณฑสถานแห่งชาติ พระนคร ระหว่างนี้เอง ทำให้เขาได้ทราบถึงขั้นตอนการทำงานอันประณีตของช่างทอผ้าชาวไทย
ชุมชนบ้านครัว
เมื่อ ค.ศ. 1947 ขณะที่จิมเริ่มเสาะหาผ้า เวลานั้นผ้าไหมไทยเริ่มจะไม่มีเหลือแล้ว ตระกูลช่างทอผ้าต่างเลิกอาชีพดั้งเดิม ทั้งยังกระจัดกระจายไปยังตำบลอื่น ๆ เพราะการทอผ้าแบบเดิมมีรายได้น้อยมาก ที่ทำอยู่ก็เป็นเพียงนอกเวลางานหลักเท่านั้น อย่างไรก็ตาม ยังมีชุมชนทอผ้าแห่งหนึ่งหลงเหลืออยู่ในพระนคร นั่นคือ ชุมชนบ้านครัว ริมคลองแสนแสบ ซึ่งเป็นชุมชนมุสลิม ท่ามกลางวัฒนธรรมพุทธศาสนาที่รายรอบ ทว่าก็ไม่ได้ทอผ้ากันอย่างเป็นล่ำเป็นสัน
จิมเริ่มไปสำรวจที่บ้านครัว และทำความรู้จักสนิทสนมกับช่างทอที่นั่น ทั้งยังได้เรียนรู้เกี่ยวกับอุตสาหกรรมการทอผ้าไปด้วย ในภายหลังจิมได้ทราบว่าผู้คนที่นั่นเป็นแขกจาม ที่อพยพมากรุงเทพฯ เมื่อครั้งไทยรบกัมพูชา เมื่อร้อยกว่าปีที่ผ่านมา จิมได้ปรึกษาเจมส์ สกอตต์ ทูตพาณิชย์สหรัฐประจำประเทศไทย ซึ่งเคยดำรงตำแหน่งในดามัสคัสมาก่อน ทั้งสองตกลงที่จะผลักดันการผลิตผ้าตกไหมแบบซีเรีย และไม่ช้าก็พัฒนาเป็นสิ่งค้าส่งออกได้อย่างดี
หลังจากนั้นจิมได้นำตัวอย่างผ้าไหมแบบดั้งเดิมไปเผยแพร่ในสหรัฐอเมริกา เขาเข้าหา แฟรงก์ คราวนินชีลด์ (Frank Crowninshield) บรรณาธิการของนิตยสาร Vanity Fair ซึ่งสนิทสนมกันมาก่อน และเป็นผู้ที่จิมคิดว่าน่าจะสามารถเชื่อมความสัมพันธ์กับวงการอุตสาหกรรมแฟชั่นได้ จากนั้นเขาได้รู้จักกับเอ็ดนา วูลแมน เชส (Edna Woolman Chase) ซึ่งภายหลังเป็นบรรณาธิการนิตยสาร Vogue ซึ่งเมื่อเชสได้เห็นผ้าไหมของช่างทอบ้านครัวก็รู้สึกชอบใจทันที อีกไม่กี่สัปดาห์ต่อมา เสื้อผ้าไหมที่ออกแบบโดยวาเลนทินา (Valentina) นักออกแบบเสื้อผ้าผู้มีชื่อเสียงของนิวยอร์กก็ได้ปรากฏโฉมในนิตยสาร Vogue อย่างสง่างาม
หลังจากนั้นจิมได้ก่อตั้งบริษัทขึ้น ในปี ค.ศ. 1948 และส่งเสริมให้ชาวบ้านครัวทอผ้าโดยอิสระ แล้วไปรับซื้อโดยตรง เพื่อให้เกิดการแข่งขัน และคงคุณภาพไว้อย่างเดิม เขานั่งเรือจากฝั่งตรงข้าม ไปยังชุมชนบ้านครัวทุกวัน เพื่อตรวจสอบผ้า ให้คำแนะนำ และซื้อผ้าทอเหล่านั้น กระทั่งช่างทอที่บ้านครัวมีฐานะดีขึ้น บางคนถึงมีฐานะในระดับเศรษฐี มีเครื่องอำนวยความสะดวกในบ้านครบครันกันถ้วนหน้า (ในเวลานั้น) ในขณะเดียวกัน ธุรกิจผ้าไหมไทยเจ้าอื่น ๆ ก็เริ่มสดใส
การหายตัวไป
ตอนบ่ายวันอาทิตย์ที่ 26 มีนาคม ค.ศ. 1967 จิมหายตัวไปจากโรงแรมแห่งหนึ่งในคาเมรอนไฮแลนด์ ประเทศมาเลเซีย ขณะเดินทางไปท่องเที่ยวพักผ่อนวันหยุด และไม่มีใครทราบชะตากรรมของเขานับแต่นั้น มีเพียงพยานรู้เห็นว่า เขาเดินออกจากที่พักตามปกติ แล้วไม่กลับมาอีกเลย บ้างก็ว่าถูกโจรฆ่าตาย หรือเป็นแผนร้ายของคู่แข่งทางธุรกิจ ฯลฯ
จิมได้ทิ้งมรดกเอาไว้มากมาย โดยเฉพาะอุตสาหกรรมไหมไทย และเรือนไทยไม้สักที่ปัจจุบันกลายเป็นพิพิธภัณฑ์ที่น่าตื่นตาตื่นใจสำหรับทั้งชาวไทยและชาวต่างประเทศ โดยมีการรวบรวมศิลปวัตถุของเอเชียตะวันออกเฉียงใต้เอาไว้เป็นจำนวนมาก โดยเฉพาะพระพุทธรูปยุคสมัยต่าง ๆ ซึ่งรวมทั้งบางส่วนที่ได้มาครอบครองโดยผิดกฎหมาย เช่น เศียรพระโพธิสัตว์ศรีอารยเมตไตรยซึ่งกรมศิลปากรได้รับรายงานว่าถูกโจรกรรมและทำลายไปจากถ้ำเขาถมอรัตน์
จิม ทอมป์สันนับว่าเป็นบุคคลสามัญคนแรกที่พัฒนากิจการทอผ้าพื้นเมืองของไทย ให้เป็นที่รู้จักแพร่หลายในต่างประเทศ
ภาพยนตร์
เรื่องราวของ จิม ทอมป์สัน สร้างเป็นภาพยนตร์ฉายทางโทรทัศน์ในปี พ.ศ. 2544 ทางไอทีวี เรื่อง "ปมไหม" กำกับโดย สุรพงษ์ พินิจค้า บทภาพยนตร์โดย ปรามินทร์ เครือทอง, บุญทวี สิริเวชมาศ, ปราบดา หยุ่น และ สุรพงศ์ พินิจค้า ผลิตโดยเนชั่น เทเลวิชั่น ในเครือเนชั่น
อ้างอิง
1906
การป้องกัน
การป้องกัน คือการเอาตัวรอดจากเหตุการณ์ที่เป็นภัยต่อตัวเองในเหตุการณ์ร้ายเช่น กำลังโดนทำร้ายด้วยการ ทุบตี ของมีคม และอาวุธต่างๆ ก็ต้องหาวิธีป้องกันเพื่อความอยู่รอดปลอดภัย
Nananthus
Nananthus เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ แอฟริกาใต้
สปีชีส์ในสกุล ได้แก่:
.ma
.ma เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโมร็อกโก เริ่มใช้ครั้งแรกเมื่อ พ.ศ. 2536
ดูเพิ่ม
סיומת אינטרנט Toppdomän
ฮงคยองจู
ฮงคยองจู (홍경주,?~20 มิถุนายน 2064) เป็นบุตรชายของฮงนิม อดีตขุนนางผู้ใหญ่ในรัชกาล พระเจ้าซ็องจง เหตุการณ์คราวโค่นราชบัลลังก์ย็อนซันกุน เมื่อปี พ.ศ. 2049 ฮงคยองจูดำรงตำแหน่งเสนาธิการทหารต่อมาทำความดีความชอบจนได้เลื่อนเป็นขุนนางขั้น 1 มีฉายาว่า ใต้เท้านัมยาง ใต้เท้านัมยางเป็นพระบิดาของพระสนมฮีบินหนึ่งในสามพระสนมเอกของพระเจ้าชุงจง และเป็นพระอัยกาขององค์ชายกึมวอนและองค์ชายพงซอน แต่ต่อมาทำความผิดจึงถูกพระเจ้าชุงจงไล่ออกจากตำหนักโดยให้คลานอย่างสุนัขหลังจากนั้นใต้เท้านัมยางจึงมิกล้าเข้าเฝ้าอีกเลยแต่มีเหตุให้ใต้เท้านัมยางต้องเข้าเฝ้าแต่ยังมิทันขึ้นเสลี่ยงใต้เท้านัมยางก็ถึงแก่อสัญกรรมด้วยโรคชราเมื่อวันที่ 20 มิถุนายน พ.ศ. 2064
.mc
.mc เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศโมนาโก เริ่มใช้ครั้งแรกเมื่อ พ.ศ. 2538
อักขราทร จุฬารัตน
ศาสตราจารย์ อักขราทร จุฬารัตน (เกิด 1 เมษายน พ.ศ. 2483) เป็นข้าราชการพลเรือนชาวไทย เคยดำรงตำแหน่งระดับสูงในการบริหารราชการแผ่นดิน เช่น เลขาธิการคณะกรรมการกฤษฎีกา รวมทั้งดำรงตำแหน่งประธานศาลปกครองสูงสุดคนแรกของประเทศไทย เมื่อวันที่ 21 ตุลาคม พ.ศ. 2543 และพ้นจากตำแหน่งเนื่องจากอายุครบ 70 ปี เมื่อวันที่ 30 กันยายน พ.ศ. 2553
ต้นตระกูลของอักขราทรคือ เจ้าพระยาบวรราชนายก หรือเฉกอะหมัด ขุนนางเชื้อสายเปอร์เซีย ซึ่งเคยดำรงตำแหน่งจุฬาราชมนตรี เป็นสมุหราชนายกในแผ่นดินสมเด็จพระเจ้าทรงธรรม ในสมัยกรุงศรีอยุธยา ลูกหลานบางส่วนของเฉก อาหมัด เปลี่ยนมานับถือศาสนาพุทธ เช่น ตระกูลบุนนาค ตระกูลจุฬารัตน ส่วนลูกหลานอื่นๆ ยังคงนับถือศาสนาอิสลาม เช่น ตระกูลอหะหมัดจุฬา
การทำงาน
นอกจากนี้ อักขราทร จุฬารัตน ยังเคยดำรงตำแหน่งสำคัญๆ อาทิ กรรมการร่างรัฐธรรมนูญ (พ.ศ. 2517) สมาชิกสภานิติบัญญัติแห่งชาติ (พ.ศ. 2520–2522) กรรมาธิการร่างรัฐธรรมนูญ (พ.ศ. 2521) กรรมการร่างกฎหมาย (พ.ศ. 2528) และกรรมการวินิจฉัยร้องทุกข์ (พ.ศ. 2538) ในคณะกรรมการกฤษฎีกา สมาชิกวุฒิสภา (พ.ศ. 2539–2543) รองประธานคณะตุลาการรัฐธรรมนูญ (พ.ศ. 2549) รองประธานศาลรัฐธรรมนูญ (พ.ศ. 2550–2551) กรรมการกฤษฎีกา (พ.ศ. 2552–ปัจจุบัน) รวมทั้งท่านยังเคยทำหน้าที่เป็นผู้บรรยายในมหาวิทยาลัยและหน่วยงานต่างๆ หลายแห่ง เช่น เป็นผู้บรรยายวิชานิติกรรมสัญญา คณะนิติศาสตร์ มหาวิทยาลัยธรรมศาสตร์
อักขราทร จุฬารัตน ได้รับการแต่งตั้งเป็นศาสตราจารย์พิเศษของมหาวิทยาลัยธรรมศาสตร์ เมื่อ พ.ศ. 2535 ได้รับรางวัลนิติโดม (พ.ศ. 2539) ได้รับเลือกโดยที่ประชุมใหญ่สมาคมศาลปกครองสูงสุดระหว่างประเทศให้ตำรงตำแหน่งประธานศาลปกครองระหว่างประเทศ (พ.ศ. 2548-2551) ได้รับรางวัลสัญญา ธรรมศักดิ์ ประเภทนักกฎหมายดีเด่น (พ.ศ. 2549)
ปัจจุบันอักขราทร จุฬารัตน พ้นจากตำแหน่งประธานศาลปกครองสูงสุด เนื่องจากมีอายุครบ 70 ปี โดยขณะนี้ทำหน้าที่เป็นกรรมการกฤษฎีกาและนายกสภามหาวิทยาลัยมหาสารคาม ทั้งนี้ตั้งแต่วันที่ 2 ธันวาคม พ.ศ. 2554 เป็นต้นไป
คดียุบพรรค
หลังการรัฐประหาร พ.ศ. 2549 ได้รับแต่งตั้งเป็นรองประธานตุลาการรัฐธรรมนูญ (ทำหน้าที่แทน ศาลรัฐธรรมนูญ ตามรัฐธรรมนูญแห่งราชอาณาจักรไทย ฉบับชั่วคราว พุทธศักราช 2549) คำพิพากษาส่วนตัวในคดียุบพรรค ของอักขราทร ให้ยุบพรรคไทยรักไทยและตัดสิทธิกรรมการบริหารพรรคทั้งหมด 111 คน เป็นเวลา 5 ปี ผลจากการตัดสินคดีดังกล่าว ทำให้ อักขราทร ถูกข่มขู่ โดยมีผู้นำระเบิดวางไว้หน้าบ้าน ซึ่งตำรวจสันนิษฐานว่าเป็นการสร้างสถานการณ์ แต่เหล่าสื่อมวลชนบางกลุ่มต่างกล่าวกันว่าเป็นการแก้แค้นของ พันตำรวจโททักษิณ ชินวัตร
เจ้าหญิงคาโรลีเนอ มาทิลเดอแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค
เจ้าหญิงคาโรลีเนอ มาทิลเดอแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค (Princess Karoline Mathilde of Schleswig-Holstein-Sonderburg-Glücksburg) ประสูติเมื่อวันที่ 11 พฤษภาคม 2437 เป็นพระธิดาพระองค์สุดท้องใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก โดยพระองค์ทรงสืบเชื้อสายมาจาก พระเจ้าคริสเตียนที่ 5 แห่งเดนมาร์ก โดยพระองค์ทรงเป็นพระขนิษฐาใน เจ้าหญิงวิกตอเรีย อเดลไฮด์แห่งชเลสวิช-ฮ็อลชไตน์ เป็นพระมาตุลา (น้าหญิง) ใน เจ้าหญิงซิบิลลาแห่งซัคเซิน-โคบวร์คและโกทา และทรงมีศักดิ์เป็นพระอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และ อันเดรียส เจ้าชายแห่งซัคเซิน-โคบวร์คและโกทา พระองค์ทรงเสกสมรสกับ เคานต์ฮานส์ โซล์มส-เลาบัค เมื่อวันที่ 27 พฤษภาคม 2463 พระองค์จึงได้รับบรรดาศักดิ์ เคาน์เตสฮาส์ โซล์มส-เลาบัค โดยมีพระบุตรดังนี้
พระองค์สิ้นพระชนม์ลงเมื่อวันที่ 28 มกราคม 2515 สิริพระชันษา 77 ปี
หาดทราย สายลม สองเรา
หาดทราย สายลม สองเรา เป็นอัลบั้มเพลงอัลบั้มแรกของเบิร์ด - ธงไชย แมคอินไตย์ ออกวางแผงจำหน่ายในปี พ.ศ. 2529 ในรูปแบบเทปและแผ่นเสียง ในสังกัด จีเอ็มเอ็ม แกรมมี่ โดยมี เรวัต พุทธินันทน์ เป็นโปรดิวเซอร์ อัลบั้มนี้มีจำนวน 10 เพลง และถูกจัดให้เป็นอัลบั้มศิลปินชายที่ดีที่สุดแห่งปี และเป็นศิลปินชายยอดจำหน่าย 5 แสนตลับคนแรกของแกรมมี่ โดยมีการนำเพลงดังในอัลบั้มไปใช้ประกอบภาพยนตร์เรื่อง "ด้วยรักและผูกพัน" ซึ่งนำแสดงโดยเบิร์ด ในปีเดียวกัน โดยเพลง "ผ่านมา ผ่านไป" เป็นซิงเกิลแรกที่เขาเข้าบันทึกเสียง สำหรับซิงเกิลแรกที่เผยแพร่คือ "ด้วยรักและผูกพัน" "ฝากฟ้าทะเลฝัน" "บันทึกหน้าสุดท้าย" เป็นต้น
Namibithamnus
Namibithamnus เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ นามิเบีย
สปีชีส์ในสกุล ได้แก่:
.md
.md เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศมอลโดวา เริ่มใช้ครั้งแรกเมื่อ พ.ศ. 2537
ไนน์ตี้ช็อค เตลิดเปิดโลง
เนื้อเรื่องย่อ
เป็นเรื่องราวของ ตุ้ย และ เจน คู่รักนักศึกษาที่ต้องเข้าไปท้าผีร่วมกับ อู๊ด ทอมบอย,เมจิ แฟนของอู๊ด,บอย คองโก และ โก้พลิ้ว ณ ราชบุรี สองพิธีกรภาคสนามที่เนอร์สเซอรีร้างและที่นี่ทำให้พวกเขาและเธอได้พบกับผีเด็กและโจรปล้นธนาคารต่อมาป๋อง กพลได้เข้ามาช่วยเหลือทั้งหมดจนสามารถหนีรอดจากผีเด็กและโจรได้สำเร็จ
ตำบลคลองลานพัฒนา
คลองลานพัฒนา เป็นหนึ่งในจำนวน 4 ตำบลของอำเภอคลองลาน จังหวัดกำแพงเพชร ปัจจุบันมีประชากรทั้งหมด 22,537 คน พื้นที่ตำบลอยู่ในเขตเทศบาลตำบลคลองลานพัฒนาซึ่งเดิมมีฐานะเป็นสภาตำบลคลองลานพัฒนา ต่อมาได้มีการยกฐานะจากสภาตำบลคลองลานพัฒนามาเป็นองค์การบริหารส่วนตำบลคลองลานพัฒนา เป็นตำบลที่มีชื่อเสียงด้านการท่องเที่ยวเป็นอย่างมาก มีแหล่งท่องเที่ยวที่สำคัญ เช่น อุทยานแห่งชาติคลองลาน เป็นต้น
ประวัติ
ตำบลคลองลานพัฒนาเดิมเป็นเขตป่าดงดิบที่อุดมสมบูรณ์ และยังเป็นต้นกำเนิดของแหล่งน้ำลำคลองต่าง ๆ ในเวลาต่อมาพื้นที่ที่อุดมสมบูรณ์ไปด้วยป่าไม้ก็กลายเป็นป่าโปร่ง เพราะมีการทำสัมปทานป่าไม้ ทำให้พืชที่แห่งนี้เหมาะแก่การทำการเกษตร มีผู้คนเริ่มอพยพเข้ามาจับจองที่ดิน มีการจัดตั้งศูนย์พัฒนาและสงเคราะห์ชาวเขาจังหวัดกำแพงเพชร และจัดพื้นที่ให่แก่ชาวไทยภูเขา เช่น เผ่าม้ง เผ่ามูเซอ เผ่าเมี่ยน เพราะเหตุนี้ทำให้ผู้คนแถบนี้มีความแตกต่างทางด้านภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่าง ๆ ไว้หลายเผ่ามากมาย
ตำบลคลองลานพัฒนาเดิมเป็นส่วนหนึ่งของตำบลโป่งน้ำร้อน อำเภอเมืองกำแพงเพชร ต่อมาได้มีการจัดตั้งตำบลคลองลาน (ตำบลคลองน้ำไหลในปัจจุบัน) โดยการแยกหมู่ที่ 3, 7, และ 4 ของตำบลโป่งน้ำร้อน เมื่อวันที่ 26 ตุลาคม 2514 และในวันที่ 2 ตุลาคม 2522 มีการจัดตั้งตำบลคลองลานพัฒนาขึ้น โดยแยกออกจากหมู่ที่ 3, 5, 6, 7, 11 และ 13 ของตำบลคลองลาน
อาณาเขต
ตำบลคลองลานพัฒนามีอาณาเขตติดต่อกับตำบลข้างเคียง ดังนี้
พระเจ้าบรมวงศ์เธอ กรมหลวงสรรพสาตรศุภกิจ
จางวางเอก นายพันเอก พระเจ้าบรมวงศ์เธอ กรมหลวงสรรพสาตรศุภกิจ (17 ตุลาคม พ.ศ. 2400 – 16 เมษายน พ.ศ. 2462) มีพระนามเดิมว่า พระเจ้าลูกยาเธอ พระองค์เจ้าทองแถมถวัลยวงศ์ เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาสังวาลย์ ธิดานายศัลยวิชัย หุ้มแพร (ทองคำ ณ ราชสีมา)  เป็นพระบิดาแห่งภาพยนตร์ไทย
พระประวัติ
พระเจ้าบรมวงศ์เธอ กรมหลวงสรรพสาตรศุภกิจ เป็นพระราชโอรสพระองค์ที่ 34 ในพระบาทสมเด็จพระจอมเกล้าเจ้าอยู่หัว กับเจ้าจอมมารดาสังวาลย์ พระสนมโท ประสูติเมื่อวันเสาร์ เดือน 11 แรม 14 คํ่า ปีมะเส็ง นพศก จ.ศ. 1219 ตรงกับวันที่ 17 ตุลาคม พ.ศ. 2400 มีพระนามเดิมว่า พระเจ้าลูกยาเธอ พระองค์เจ้าทองแถมถวัลยวงศ์ พระองค์มีพระเชษฐา พระอนุชา และพระขนิษฐาร่วมเจ้าจอมมารดาเดียวกันคือ
พระประวัติรับราชการ
พระองค์ทรงพระปรีชาในด้านงานช่าง ทรงร่วมรับหน้าที่บูรณะปฏิสังขรณ์วัดพระศรีรัตนศาสดาราม เมื่อครั้งสมโภชกรุงรัตนโกสินทร์ 100 ปี พ.ศ. 2425 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมเกียรติพระเจ้าน้องยาเธอ พระองค์เจ้าทองแถมถวัลยวงศ์ ทรงกรมเป็น พระเจ้าน้องยาเธอ กรมหมื่นสรรพสาตรศุภกิจ ผู้บังคับการกรมช่างมหาดเล็ก เมื่อ พ.ศ. 2431 ทรงบังคับบัญชางานช่างต่าง ๆ ในพระบรมมหาราชวังชั้นใน พระราชวังบางปะอิน สวนสราญรมย์ ทรงรับผิดชอบงานโยธาในการก่อสร้าง พระที่นั่งอมรินทรวินิจฉัย และวัดราชบพิธสถิตมหาสีมารามราชวรวิหาร และต่อมาในสมัยพระบาทสมเด็จพระมงกุฎเกล้าเจ้าอยู่หัว ได้ทรงดำรงตำแหน่งผู้ช่วยอธิบดีกรมศิลปากร
พระองค์ได้ตามเสด็จพระบาทสมเด็จพระจุลจอมเกล้าเจ้าอยู่หัวประพาสประเทศสิงคโปร์ เมื่อ พ.ศ. 2439 และได้ทอดพระเนตรภาพยนตร์เป็นครั้งแรก ในปีต่อมา ทรงตามเสด็จประพาสยุโรปครั้งแรกในปี พ.ศ. 2440 ได้ทรงจัดซื้อเครื่องซีเนมาโตกราฟฟี ซึ่งเป็นทั้งกล้องถ่ายและเครื่องฉายภาพยนตร์ กลับมาเมืองไทยด้วย ภาพบันทึกเหตุการณ์ พระบาทสมเด็จพระจุลจอมเกล้าเจ้าอยู่หัว เสด็จประพาสยุโรป เมื่อปี พ.ศ. 2440 นับเป็นภาพยนตร์ม้วนแรกสุดในโลกที่ได้บันทึกเรื่องราวเกี่ยวกับชาติไทย
พระองค์ได้ทรงถ่ายทำภาพยนตร์บันทึกเหตุการณ์เบ็ดเตล็ด ทั้งในและนอกเขตพระราชวัง จนถึงภาพพระราชกรณียกิจของสมเด็จพระพุทธเจ้าหลวง นอกจากพระองค์ทรงเป็นนักถ่ายภาพยนตร์เป็นรายแรกและรายเดียวของสยามในรัชสมัยนั้นแล้ว พระองค์ยังทรงเป็นผู้ดำเนินธุรกิจจัดฉายและให้เช่าภาพยนตร์เป็นรายแรกของชาติด้วย โดยนอกจากจะทรงให้โรงภาพยนตร์ต่าง ๆ เช่ายืมภาพยนตร์ของพระองค์แล้ว บางครั้งก็ทรงจัดฉายภาพยนตร์เก็บค่าดูจากสาธารณชนขึ้นในบริเวณวังของพระองค์ และที่ทรงทำเป็นประจำคือ การออกร้านฉายภาพยนตร์เป็นเจ้าประจำในงานประจำปีวัดเบญจมบพิตร ในรัชกาลต่อมา พระองค์ทรงว่างเว้นและเลิกราการถ่ายทำภาพยนตร์ เนื่องจากมีผู้ดำเนินการขึ้นในสยามแล้วหลายราย
พระองค์ทรงประทับอยู่ที่วังสรรพสาตรศุภกิจ ที่ก่อสร้างขึ้นเมื่อ พ.ศ. 2444 วังนี้ถูกไฟไหม้หมดจนเหลือแต่ซุ้มประตูทางเข้าวัง เมื่อ พ.ศ. 2510 และมีการสร้างตึกแถวสมัยใหม่ขึ้นมาแทน ปัจจุบันย่านนี้เรียกว่า แพร่งสรรพศาสตร์
พระองค์ทรงได้รับเฉลิมพระเกียรติเป็น พระเจ้าบรมวงศ์เธอ กรมหลวงสรรพสาตรศุภกิจ เมื่อ พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว ทรงรับราชการตำแหน่งสุดท้ายเป็น นายพันเอก ราชองครักษ์ และทรงดำรงตำแหน่งจางวางเอกในกรมมหาดเล็ก ในปี พ.ศ. 2456
สิ้นพระชนม์
จางวางเอก นายพันเอก พระเจ้าบรมวงศ์เธอ กรมหลวงสรรพสาตรศุภกิจ ประชวรเป็นพระโรคอัมพาต สิ้นพระชนม์ที่ตำหนักวังตำบลถนนตะนาว เมื่อวันที่ 16 เมษายน พ.ศ. 2462 สิริพระชันษาได้ 63 พรรษา ในการนี้พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช แทนพระองค์เสด็จสรงน้ำพระศพ ทรงสวมพระชฎาแล้วเจ้าพนักงานได้เชิญพระศพขึ้นตั้งบนชั้นแว่นฟ้า 2 ชั้น ประกอบพระโกศมณฑปใหญ่ ตั้งเครื่องสูงแวดล้อมและเครื่องประกอบพระอิศริยยศ มีพระราชพิธีพระราชทานเพลิงพระศพในระหว่างวันที่ 9 ถึง 11 เมษายน พ.ศ. 2463 ณ พระเมรุ วัดเทพศิรินทราวาสราชวรวิหาร ในการนี้พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ พระราชทานพระโกศทองน้อย ประดิษฐานบนชั้นแว่นฟ้า 3 ชั้น ฉัตรตาดเหลือง 5 ชั้น แขวนกั้นพระโกศ แวดล้อมด้วยเครื่องสูง และเครื่องราชอิสริยยศ
พระเจ้าบรมวงศ์เธอ กรมหลวงสรรพสาตรศุภกิจ ทรงเป็นต้นราชสกุล ทองแถม และมีเชื้อสายที่ไม่ได้นับเป็นราชสกุล คือ สกุลทองเจือ
พระโอรสและธิดา
พระเจ้าบรมวงศ์เธอ กรมหลวงสรรพสาตรศุภกิจ มีชายา 2 องค์ และมีหม่อม 8 คน รวม 10 องค์/คน ได้แก่ มีพระโอรส 7 องค์ และมีพระธิดา 8 องค์ รวม 15 องค์ ได้แก่
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้
ข้ามทะเลแดง (บรอนซิโน)
ข้ามทะเลแดง (ภาษาอังกฤษ: Crossing of the Red Sea (Bronzino)) เป็นจิตรกรรมฝาผนังที่เขียนโดยบรอนซิโนจิตรกรสมัยเรอเนซองส์คนสำคัญชาวอิตาลีที่อยู่ภายในวังเว็คคิโอในฟลอเรนซ์ในประเทศอิตาลี
บรอนซิโนเขียนภาพ “ข้ามทะเลแดง” เสร็จราวระหว่างปี ค.ศ. 1541 ถึงปี ค.ศ. 1542 ภาพเขียนอยู่บนผนังด้านซ้ายของชาเปลส่วนตัวของเอเลโอโนราแห่งโทเลโด (Eleonora of Toledo) บนชั้นสองของวัง ที่บรอนซิโนเขียนตกแต่งระหว่างปี ค.ศ. 1540 ถึงปี ค.ศ. 1545 ภาพเป็นฉากจากพระคัมภีร์ซึ่งตัวแบบมีขนาดใหญ่โต เมื่อมองดูใกล้ๆ จะมีความรู้สึกของความมโหฬารของร่างเสริมด้วยสีที่จัดสดใส ร่างตัวแบบเห็นได้ชัดว่าได้รับอิทธิพลจากไมเคิล แอนเจโลหรือจาโคโป ปอนตอร์โม และจากประติมากรรมสมัยโบราณโดยเฉพาะรูปชายที่ยืนอยู่ทางซ้ายเป็นภาพที่เขียนจากประติมากรรมสำริด “อิโดลิโน” (Idolino) ที่ปัจจุบันอยู่ที่พิพิธภัณฑ์โบราณคดีแห่งฟลอเรนซ์
ปลิดปลิว
"ปลิดปลิว" เป็นเพลงจากอัลบั้มของวงบอดี้สแลม และมีเมธี อรุณ สมาชิกวงลาบานูน มาร่วมร้อง เพลงนี้เป็นซิงเกิลที่ 6 จากอัลบั้มชุดที่ 6 dharmajāti (ดัม-มะ-ชา-ติ)
เพลง "ปลิดปลิว" ประพันธ์เนื้อร้องโดย สุรชัย พรพิมานแมน แต่งทำนองโดย โอม เปล่งขำ (โอม บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 25 กันยายน พ.ศ. 2557
มิวสิควิดีโอ
มิวสิกวิดีโอเพลงนี้ เผยแพร่ครั้งแรกในวันที่ 14 มกราคม ค.ศ. 2559 กำกับโดย บาส นัฐวุฒิ ผู้ซึ่งเคยกำกับภาพยนตร์อย่าง Countdown
การตอบรับ
เพลง "ปลิดปลิว" ติดชาร์ตอันดับ 1 ใน 100 ของชาร์ตหมวดเพลง GMM Gmember Chart Top 100 ประจำวันที่ 29 กันยายน พ.ศ. 2557 และติดชาร์ตอันดับ 1 ใน 5 ของชาร์ตหมวดเพลง GMM Gmember Chart Top 5 ประจำวันที่ 29 กันยายน พ.ศ. 2557 จากเว็บไซต์ Gmember ที่ดี
ประเทศกินี-บิสเซาในโอลิมปิกฤดูร้อน 2016
ประเทศกินี-บิสเซา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติกินี-บิสเซาได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 3 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
Namaquanthus
Namaquanthus เป็นสกุลของพืชดอกที่อยู่ในวงศ์ Aizoaceae.
ถิ่นกำเนิดของมันคือ แอฟริกาใต้
สปีชีส์ในสกุล ได้แก่:
ตาตุ่มทะเล
ตาตุ่มทะเล หรือมูตอ บูตา เป็นไม้ยืนต้นในวงศ์ Euphorbiaceae เปลือกลำต้นแตกเป็นร่องยาว สีน้ำตาลเข้มถึงดำ ยางสีขาว มีพิษ ใบเป็นใบเดี่ยว สีเขียวเข้ม เมื่อแก่เป็นสีแดง ขอบใบหยักเล็กน้อย ผิวเรียบเป็นมัน ดอกเป็นดอกช่อ ติดกันแน่น มีก้านเดียว แยกเพศและแยกต้นตัวผู้ตัวเมีย ดอกตัวผู้สีเหลือง ส่วนดอกตัวเมียสีเขียว เกสรตัวเมียเป็นตุ่ม ผลเดี่ยว เกือบกลม มีพูสามพู ผิวเหลือง สีเขียวอ่อนถึงน้ำตาล
ชาวไท
ชาวไท เป็นชื่อเรียกโดยรวมของกลุ่มชาติพันธุ์ที่พูดกลุ่มภาษาไท กระจายตัวอยู่ในภูมิภาคอุษาคเนย์ รับประทานข้าวเจ้าหรือข้าวเหนียวเป็นอาหารหลัก นิยมปลูกเรือนเสาสูง มีใต้ถุน อาศัยทั้งในที่ราบลุ่ม และบนภูเขา ประเพณีศพเป็นวิธีเผาจนเป็นเถ้าแล้วเก็บอัฐิไว้ให้ลูกหลานบูชา ศาสนาดั้งเดิมเป็นศาสนาผี นับถือบรรพบุรุษและบูชาพญาแถน (ผีฟ้าหรือเสื้อเมือง) มีประเพณีสำคัญคือ ประเพณีสงกรานต์ ซึ่งเป็นประเพณีเฉลิมฉลองวสันตวิษุวัต และการขึ้นปีใหม่ ทั้งนี้ คำเรียก ไต เป็นคำที่กลุ่มชนตระกูลไต เช่น ไตแดง ไตดำ ไตขาว ไตเม้ย เป็นต้น และไทใหญ่ใช้เรียกตนเอง ส่วน ไท เป็นคำเดียวกัน แต่เป็นสำเนียงของชาวไทน้อยและไทยสยาม บางครั้ง การใช้คำ ไต-ไท ในวงแคบจะหมายถึงเฉพาะผู้ที่ใช้ภาษาในกลุ่มภาษาไท (ไม่รวมกลุ่มภาษากะได เช่น ลักเกีย คำ ต้ง หลี เจียมาว ฯลฯ)
ตาตุ่มทะเล
เป็นพืชที่พบทั่วไปตามป่าชายเลนตั้งแต่อินเดียจนถึงออสเตรเลีย ยางถ้าเข้าตาทำให้ตาบอด ถ้ากินเข้าไปทำให้ท้องเสียอย่างรุนแรง ถูกผิวหนังทำให้ระคายเคือง ใบแห้งบดเป็นผงมีสารพิษมากพอที่จะใช้ฆ่าปลาได้ รากฝนผสมกับน้ำขิงใช้พอกแก้อาการบวมตามมือและเท้า แก่นเผาไฟให้หอม ใช้เป็นส่วนผสมในยาขับลม ฟอกเลือด ขับระดู
ชาวไท
ประวัติ
ในอดีตเชื่อกันว่าชาวไทอพยพมาจากเทือกเขาอัลไต ต่อมาก็เชื่อว่าอพยพมาจากตอนกลางของประเทศจีน และก็เชื่อกันว่ากำเนิดในบริเวณจีนตอนใต้ เป็นอาณาจักรน่านเจ้า และอพยพลงมาทางตอนใต้สร้างเป็นอาณาจักรโยนกนคร (เชียงแสน) ต่อมาเป็นอาณาจักรล้านนาและอาณาจักรสุโขทัย ตามลำดับ ส่วนอีกทฤษฎีเชื่อว่าอพยพมาจากทางใต้ จากชวา สุมาตรา และคาบสมุทรมลายู แต่นักมานุษยวิทยาในปัจจุบันเชื่อกันว่า กลุ่มชาติพันธุ์ไท-กะได อยู่ที่บริเวณจีนตอนใต้ เรื่อยมาจนถึงแอ่งที่ราบลุ่มภาคอีสาน เรื่อยไปยังประเทศลาว รัฐชาน (ประเทศพม่า) และประเทศไทยตอนบน หลังจากนั้นจึงมีการอพยพเพิ่ม เช่นกลุ่มชาวอาหม ที่อพยพข้ามช่องปาดไก่ ไปยังรัฐอัสสัม และ ชาวไตแดงที่อพยพไปตั้งถิ่นฐานบริเวณอาณาจักรสิบสองจุไท โดยทั้งหมด มีทฤษฎีอยู่ดังนี้
ทฤษฎีนี้ หลวงวิจิตรวาทการ (วิจิตร วิจิตรวาทการ) (ขณะดำรงบรรดาศักดิ์ ขุน) ให้การสนับสนุน ว่าชาวไทมาจากเทือกเขาอัลไต แล้วมาสร้างอาณาจักรน่านเจ้า แล้วจึงอพยพมาสร้างล้านนาและสุโขทัย โดยเชื่อว่าคำว่าไต ท้ายคำว่า อัลไต (Altai) หมายถึงชาวไท แต่ทฤษฎีนี้ต่อมาได้พิสูจน์แล้วว่าไม่จริง อีกทั้ง อัลไต เป็นภาษาอัลไตอิก ไม่ใช่ภาษาไท และน่านเจ้า ปัจจุบันได้รับการพิสูจน์ว่าเป็นอาณาจักรของชาวไป๋
เบเนดิกส์ เสนอว่า ไทยพร้อมกับพวกฟิลิปปินส์ มาเลเซีย และอินโดนีเซียอพยพจากหมู่เกาะทะเลใต้ แถบเส้นศูนย์สูตร ขึ้นมาตั้งถิ่นฐานในดินแดนอุษาคเนย์ และหมู่เกาะฟิลิปปินส์ เบเนดิกส์ ยกเรื่องความเหมือนของภาษามาสนับสนุน เช่น คำว่าปะตาย ในภาษาตากาล็อก แปลว่า ตาย อากู แปลว่า กู คาราบาว แปลว่า กระบือ เป็นต้น ประเด็นนี้นักภาษาศาสตร์ และนักนิรุกติศาสตร์ส่วนใหญ่ ไม่ยอมรับวิธีการของเบเนดิกส์ เพราะเป็นการนำภาษาปัจจุบันของฟิลิปปินส์มาเทียบกับไทย แทนที่จะย้อนกลับไปเมื่อ 1200 ปีที่แล้ว ว่า คำไทยควรจะเป็นอย่างไร และคำฟิลิปปินส์ควรจะเป็นอย่างไร แล้วจึงนำมาเทียบกันได้ นอกจากนี้ ผู้ที่เชื่อทฤษฎีนี้ ยังใช้เหตุผลทางกายวิภาค เนื่องจากคนไทยและฟิลิปปินส์ มีลักษณะทางกายวิภาค คล้ายคลึงกัน
นักวิชาการท่านหนึ่งเสนอว่าชนชาติไท-กะได อาจจะอยู่ในบริเวณนี้มาตั้งแต่สมัยก่อนประวัติศาสตร์ โดยอ้างตามหลักฐานโครงกระดูก ที่บ้านเชียง และ บ้านเก่า แต่หม่อมเจ้าสุภัทรดิศ ดิศกุล ทรงอ้างความเห็นของกอร์แมนว่า โครงกระดูกคนบ้านเชียง มีลักษณะคล้ายกับกระดูกมนุษย์ที่อยู่ตามหมู่เกาะมหาสมุทรแปซิฟิก อีกประการหนึ่ง ทรงอ้างถึงจารึกในดินแดนสุวรรณภูมิ ว่าเป็นจารึกที่ทำในภาษามอญมาจนถึงประมาณ พ.ศ. 1730 ไม่เคยมีจารึกภาษาไทยในช่วงเวลาดังกล่าวเลย
ทฤษฎีนี้เป็นที่ยอมรับของนักภาษาศาสตร์ นิรุกติศาสตร์ และประวัติศาสตร์ในปัจจุบันมากที่สุด โดยศาสตราจารย์ เก็ดนีย์ เจ้าของทฤษฎี ให้เหตุผลประกอบด้วยทฤษฏีทางภาษาว่า ภาษาเกิดที่ใด จะมีภาษาท้องถิ่นมากหลายชนิดเกิดขึ้นแถบบริเวณนั้น เพราะอยู่มานานจนแตกต่างกันออกไป แต่ในดินแดนที่ใหม่กว่าภาษาจะไม่ต่างกันมาก โดยยกตัวอย่างภาษาอังกฤษบนเกาะอังกฤษ มีสำเนียงถิ่นมากและบางถิ่นอาจฟังไม่เข้าใจกัน แต่ขณะที่ภาษาอังกฤษในสหรัฐอเมริกา มีสำเนียงถิ่นน้อยมากและพูดฟังเข้าใจกันได้โดยตลอด เปรียบเทียบกับชาวจ้วงในมณฑลกวางสี แม้มีระยะห่างกันเพียง 20 กิโลเมตร แต่ก็แยกสำเนียงถิ่นออกเป็นจ้วงเหนือ และจ้วงใต้ ซึ่งสำเนียงบางคำต่างกันมากและฟังกันไม่รู้เรื่องทั้งหมด ขณะที่ภาษาถิ่นในไทย (ภาษาไทยกลาง) และภาษาถิ่นในลาว (ภาษาลาว) กลับฟังเข้าใจกันได้มากกว่า
ต้นกำเนิดของชาวไท
ในรายงานตีพิมพ์เมื่อปี 2004 นักภาษาศาสตร์ Laurent Sagart ตั้งสมมติฐานว่าภาษาไท-กะไดเริ่มแรกกำเนิดจากภาษาออสโตนีเซียน ซึ่งผู้อพยพนำติดตัวจากไต้หวันไปถึงจีนแผ่นดินใหญ่ หลังจากนั้นภาษานี้ก็ได้รับอิทธิพลอย่างมากจากภาษาพื้นเมืองต่าง ๆ ตั้งแต่ จีน-ทิเบต, ม้ง-เมี่ยน จนถึงตระกูลภาษาอื่นๆ โดยรับคำศัพท์เข้ามาจำนวนมากและค่อย ๆ กลายโครงสร้างภาษามาคล้ายกัน ปัจจุบันเมื่อไม่นานมานี้กลุ่มคนบางกลุ่มที่พูดภาษาไทได้อพยพไปทางทิศใต้ผ่านเทือกเขาต่าง ๆ เข้าสู่เอเชียตะวันออกเฉียงใต้ อาจจะทันทีโดยการมาถึงของชาวจีนฮั่นไปจีนตอนใต้
มรดกทางภาษาไม่ได้เชื่อมโยงอย่างใกล้ชิดกับมรดกทางพันธุกรรมเนื่องจากการเปลี่ยนภาษาเมื่อประชากรต่าง ๆ เรียนรู้ภาษาใหม่ ๆ ชาวไทมีแนวโน้มที่จะมีอัตราการปรากฏของ Y-DNA Haplogroup O2a สูงมากและอัตราการปรากฏของ O2a1 และ O1 ปานกลาง, อย่างไรก็ตามเชื่อกันว่า Y-DNA haplogroup O1 มีความสัมพันธ์กับทั้งผู้ที่พูดภาษาออสโตนีเซียนและผู้ที่พูดภาษาไท, ความแพร่หลายของ Y-DNA haplogroup O1 ในหมู่ผู้ที่พูดภาษาออสโตนีเซียนและผู้ที่พูดภาษาไทยังบ่งบอกถึงบรรพบุรุษร่วมกันกับผู้ที่พูดภาษาซิโน-ทิเบตัน, ออสโต-เอชียติก และม้ง-เมี่ยนเมื่อประมาณ 35,000 ปีก่อนในจีน, Y-DNA haplogroup O2a ถูกพบด้วยอัตราการปรากฏสูงในหมู่คนไทส่วนใหญ่ ซึ่งเป็นคุณลักษณะที่คนไทมีร่วมกับกลุ่มชาติพันธุ์ที่อาศัยใกล้เคียงนั่นคือผู้ที่พูดภาษาออสโต-เอเชียติกในมณฑลยูนนานของจีนตอนใต้ Y-DNA haplogroups O1 และ O2a เป็นกลุ่มย่อยของ O ซึ่งเป็นกลุ่มย่อยของ K อีกทีซึ่งเป็นการกลายพันธุ์ซึ่งเชื่อกันว่าได้เกิดขึ้นเมื่อ 40,000 ปีก่อน ณ ที่ใดที่หนึ่งระหว่างอิหร่านกับจีนตอนกลาง
อย่างไรก็ตามจากการตรวจสอบโครโมโซมแล้วลักษณะร่วมของกลุ่มผู้พูดภาษาตระกูลไท-ไตคือ Y-DNA haplogroup O1a ซึ่งพบมากในแถบจีนตะวันออกเฉียงใต้ทำให้เป็นหนึ่งในเหตุผลที่โอกาสในทฤษฎีที่กล่าวว่าคนไทมาจากประเทศจีนตอนใต้นั้นมีความเป็นไปได้มากที่สุดในขณะนี้
การแบ่งประเภท
การแบ่งกลุ่มชาวไท ทำได้หลายวิธี เช่น แบ่งตามวัฒนธรรม แบ่งตามภาษาที่ใช้ และแบ่งตามประเทศในปัจจุบัน
แบ่งตามวัฒนธรรม
การแบ่งตามวัฒนธรรม เป็นการแบ่งตามหลักมานุษยวิทยา โดยใช้เกณฑ์ด้านวัฒนธรรมและประเพณี ซึ่งสามารถแบ่งได้ออกเป็น 3 กลุ่ม คือ ไทน้อย ไทใหญ่ และไทยสยาม
ไทน้อย
ตระกูลชาติพันธุ์ไทน้อย หมายถึงกลุ่มชาติพันธุ์ที่มีถิ่นฐานเดิม อยู่บริเวณฝั่งตะวันออกของแม่น้ำโขง ประกอบด้วยในลาว จนถึงลุ่มแม่น้ำดำ-แดง ในเวียดนาม แล้วเลยไปจนถึงตอนใต้ของจีน เอกลักษณ์ตระกูลชาติพันธุ์ไทน้อย คือ มีการปลูกเรือนแบบยาวลึกเข้าไป และไม่มีการเล่นระดับที่ซับซ้อนมาก ในสถาปัตยกรรมขั้นสูงมีการประดับตกแต่งที่ค่อนข้างน้อย เน้นความอ่อนช้อยของศิลปะ แต่เสื้อผ้าอาจจะมีเครื่องประดับมากกว่า โดยกลุ่มชาติพันธุ์ในตระกูลนี้ ได้แก่พวก ไทลาว ไทดำ (ภาษาไทยเรียกว่าลาวโซ่ง) ไทขาว ไทแดง ไทพวน (ภาษาไทยมักจะเรียกว่าลาวพวน) ไทฮ่างตง ตูลาว หลี เจียมาว เกลาว ลาติ ลาคัว ลาฮา จาเบียว เบ ไทแสก (ลาวใช้ไทแซก) ลักเกีย คำ สุย มู่หล่าว เมาหนาน ไทญ้อ ภูไท ต้ง จ้วง คัง นุง โท้ เป็นต้น กลุ่มนี้เป็นกลุ่มที่มีความหลากหลายกว่าไทใหญ่ โดยเฉพาะด้านภาษา ซึ่งมีกลุ่มภาษาทั้ง 3 กลุ่ม รวมถึงภาษากะได ด้วย
ไทใหญ่
ตระกูลชาติพันธุ์ไทใหญ่ หมายถึงกลุ่มชาติพันธุ์ที่มีถิ่นฐานดั้งเดิม อยู่บริเวณฝั่งตะวันตกของแม่น้ำโขง เลยไปถึงลุ่มน้ำสาละวิน อิระวดี และพรหมบุตร เอกลักษณ์ของตระกูลชาติพันธุ์ไทใหญ่ คือ มีระบบการปลูกบ้านสร้างเรือนที่ซับซ้อนกว่าไทน้อย โดยบ้านมักจะมีการกั้นห้องแบ่งระดับยกหลังคา ที่สลับซับซ้อนกว่า นอกจากนี้ในสถาปัตยกรรมขั้นสูง มักจะมีการประดับตกแต่งมากกว่า โดยกลุ่มชาติพันธุ์ในตระกูลนี้ ได้แก่พวกไทใหญ่ (ไทใหญ่เรียกตัวเองว่าไตหรือไตโหลง (ไทหลวง) ส่วนคำว่าไทใหญ่นั้นเป็นชื่อในภาษาไทยเท่านั้น ไม่ใช่ชื่อที่เขาเรียกตัวเอง) ไทเหนือ ไทขึน ไทลื้อ ไทยวน(ชาวไทยภาคเหนือ) อาหม อ่ายตน คำยัง คำตี่ พ่าเก นะรา จันหารี และ ตุรุง เป็นต้น